এদিন সকালে খনির কাজ সবেমাত্র শুরু হয়েছে। আচমকাই একদল গ্রামবাসী খনিতে ঢুকে তাণ্ডব শুরু করে বলে অভিযোগ। খনিতে থাকা গাড়ি , মোটর সাইকেলে ব্যাপক ভাঙচুর করা হয়েছে। খবর পেয়ে ঘটনাস্থলে পৌঁছয় জামুড়িয়া থানার পুলিস। 
 নিজস্ব প্রতিবেদন: খনি থেকে কয়লা উত্তোলনের জন্য বিস্ফোরণে ফাটল ধরছে বাড়িতে। এই অভিযোগে বুধবার সকালে ইসিএলের কয়লা খনিতে তাণ্ডব চালালেন গ্রামবাসীরা। ঘটনাকে ঘিরে বুধবার সকাল থেকে আসানসোলের জামুড়িয়ার নর্থ শিয়ালসোল খোলামুখ খনিতে উত্তেজনা। এদিন সকালে খনির কাজ সবেমাত্র শুরু হয়েছে। আচমকাই একদল গ্রামবাসী খনিতে ঢুকে তাণ্ডব শুরু করে বলে অভিযোগ। খনিতে থাকা গাড়ি , মোটর সাইকেলে ব্যাপক ভাঙচুর করা হয়েছে। খবর পেয়ে ঘটনাস্থলে পৌঁছয় জামুড়িয়া থানার পুলিস। গ্রামবাসীদের অভিযোগ, কয়লা উত্তোলনের জন্য বিস্ফোরণের জেরে তাঁদের বাড়িতে ফাটল ধরছে। বাড়ির ক্ষতি হচ্ছে। বহুবার  এবিষয়ে  কোলিয়ারি  কর্তৃপক্ষকে জানিয়েও কোন লাভ হয়নিও বলে অভিযোগ তাঁদের । তাই এই ঘটনা ।  খনি চত্বরে উত্তেজনা রয়েছে।